Luuküla kalmistu

Luuküla kalmistu (ka Luuküla uus kalmistu) on kalmistu Luukülas. 20. sajandi alguse haldusjaotuse järgi oli see Rämeda vallas Oudova maakonnas Peterburi kubermangus, tänapäevase haldusjaotuse järgi on see Samolva vallas Oudova rajoonis Pihkva oblastis Venemaal. 

Luuküla on üks vanemaid eesti asunike külasid Venemaal, mis pärimuse järgi asustati suure põhjasõja ajal.August Nigol. Luuküla. - Eesti asundused ja asupaigad Wenemaal. Tartu 1918. Lk 18 Arvatavasti oli külas algusest peale olemas kalmistu, mis tõenäoliselt paiknes keset küla. Arvatavasti asutati pärast keisrinna Katariina II 1772. aasta ukaasi uus kalmistu külast kaugemale. Seega oli olemas nii Luuküla vana kui ka uus kalmistu. Ka 2013. aastal kohalikult elanikult saadud teate järgi oli külas olnud pärimus, et seal on olnud ka vana kalmistu.Maie Ojamaa. Ingeri tütar. Luigelaul. Ilmamaa. Tartu 2014. Lk 126

Kiriklikult oli Luuküla enne 1920. aastat otse Räpina kihelkonna koosseisus, nagu ka selle kalmistu."Räpina". - Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 350 2013. aasta teate järgi maeti sinna viimati umbes 1960. aastatel.Maie Ojamaa. Ingeri tütar. Luigelaul. Ilmamaa. Tartu 2014. Lk 124

Viited

Kirjandus
"Räpina". - Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 350
Maie Ojamaa. Ingeri tütar. Luigelaul. Ilmamaa. Tartu 2014. Lk 123–126

Kategooria:Räpina kihelkonna kalmistud
Kategooria:Oudova rajoon
Kategooria:Venemaa kalmistud